Zakonodavci pregovaraju, vreme ističe 
U SAD, pritisak je sve veći da zakonodavci u Kongresu postignu sporazum i izbegnu katastrofalni scenario. 
Pre samo dva dana izgledalo je da je dogovor o podizanju granice nacionalnog duga blizu. Međutim, sinoć je došlo do za sada najvećeg nazadovanja u pregovorima, a predsednik Barak Obama samo je napustio prostoriju. U američkoj prestonici je ovih dana veoma vrelo, kako na ulicama, tako i u Kongresu. Predsednik Obama danas će se ponovo sastati sa kongresnim liderima, posle jučerašnjeg – kako izvori iz obe stranke tvrde – najnapetijeg sastanka do sada. Obama je ušao u žustru raspravu o smanjenju deficita sa liderom republikanske manjine u Predstavničkom domu Erikom Kantorom, koji je ponovo predložio kratkoročno povećanje limita duga, da bi se izbegla katastrofa. Iznervirani predsednik Obama ponovo je zapretio vetom i napuštajući sastanak poručio republikancima da „ne blefira“. Čak je i lider republikanske manjine u Senatu Mič Mekonel upozorio svoje stranačke kolege da bi nepodizanje granice zaduživanja bila politička katastrofa. " Zastoj u pregovorima već ima ozbiljne implikacije. Kreditna agencija „Moody's“ juče je objavila da razmatra snižavanje kreditnog rejtinga zemlje. "ističe  glavni finansijski analitičar kompanije "Čarls Švab". Pol Rolins i Džen Moren su penzioneri u Severnoj Karolini koji žive od svog penzionog fonda, koji bi mogao da doživi drugi težak udarac u poslednje četiri godine. "kaže Rolins. Predsednik Obama dao je kongresnim liderima rok do petka da odluče gde ovi razgovori idu. Da li je moguće postići dogovor u vezi sa deficitom ili je vreme da se država fokusira na izbegavanje katastrofalnih posledica eventualne nemogućnosti da ispunjava svoje finansijske obaveze... Kina je u međuvremenu pozvala Sjedinjene Države da zaštite interese njenih investitora. Na današnjoj konferenciji za novinare u Ministarstvu inostranih poslova u Pekingu, portparol Hong Lej je izjavio da se Kina nada da će američka administracija da usvoji "odgovornu politiku i mere koje garantuju interese investitora". Kina je najveći američki kreditor, sa više od hiljadu milijardi uloženih u Sjedinjene Države, koje su se doskora smatrale najsigurnijim dužnikom sa najvišim mogućim kreditnim rejtingom. Kina od prošle godine postepeno smanjuje količinu američkih obveznica kojima raspolaže, ali se njihova vrednost u aprilu ipak neznatno povećala na 1153 milijarde, prema američkim podacima.